Bibber - Kerstyd in die Bos - The Book Box
> Books / Boeke>Children / Kinders>Storieboeke>Bibber - Kerstyd in die Bos
Bibber - Kerstyd in die Bos
Die bobbejaantjies sien een middag hoe die kinders van die boer wat aan die rand van die bos bly, ’n kersboom op die stoep versier. Hulle raak so meegevoer dat hulle besluit om hul eie boom te versier. Hulle begin goed aandra na ’n groot ou doringboom: sade, bessies, veertjies... Maar hulle kry nêrens ’n ster nie. Daarvoor sorg die natuur self. Ek vier Lydenstyd
Ek het persoonlik (soos meeste van ons) niks van hierdie goed geweet of trouens in geglo nie. As dit egter 'n gebruik is wat ouer is as ons verstaan van die Drie-eenheid, moet daar waarde in wees. En daar is! Die ouer tipe Christene het dit inderdaad al eeue gevier, maar met die jare het al hoe meer Protestante dit ook begin hou en vandag word "Lent" algemeen deur Christene regoor die spektrum gevier. Die laaste jare leef ek geestelik met groter ritmes, omdat ek agterkom dat dit goed vir my is om in daaglikse, weeklikse en jaarlikse ritmes te wees. Dit hou my by die belangrike dinge en stuur my weg van die willekeur van 'n "geestelike" lewe wat net oor my eie voordeel, behoeftes en impulse gaan. Ek hou dus Lydenstyd al vir 'n paar jaar en vind dit is geestelik vir my die vrugbaarste tyd van die jaar.
Natuurlik is dit nie noodsaaklike of verpligte dinge nie, dit is geen wet nie en die Bybel skryf dit nie voor nie. Dit is egter nuttig en opbouend. Die Christelike viering van Lydenstyd fokus op Christus se opdrag oor hoe om te BID, te VAS en te GEE (Mat 6:1-18). Lydenstyd het dus hierdie eienskappe"
1. Lydenstyd is 'n vastyd
Die 40 dae slaan op Jesus se vas van 40 dae in die woestyn en ons vas is 'n simboliese meeleef met Hom in sy versoekings, sy verwerping en sy lyding. Dit bly net 'n simbool, 'n teken - geen meriete nie. Ek vas dus saam met die kerk van luukses soos lekkergoed en sjokolade, koffie, wyn, ens. Ek vas soms ook een dag in die week vir 24 uur. Sondae is amptelik van die vas uitgesluit - halleluja - maar as jy reeds Vrydag wil halt roep, daar is nie 'n wet nie...
2. Lydenstyd is gebedstyd
3. Lydenstyd is dienstyd
Die doel is om meer liefde en welsyn te bewys en uit te reik. Dit doen ek maar soos die geleenthede sig voordoen. As ek iemand normaalweg dalk sou wegwys (mens kan net soveel keer per dag gee), dink ek ai, dis lydenstyd en soek dan maar vir iets om te gee. Ek weet egter my benadering is nog maar baie effentjies.
As jy wil deelneem, sal jy ook ervaar dat die Here in hierdie hele tyd vir jou naby is!
Laai VEERTIG OORDENKINGS af wat jy oor Lydenstyd kan gebruik. Kliek hier. Dis in jou Downloads-folder.
Tags: lydenstyd, vaste, lent afrikaans